**DĖL ROKIŠKIO RAJONO SAVIVALDYBĖS STRATEGINIO PLANAVIMO ORGANIZAVIMO TVARKOS APRAŠO PATVIRTINIMO**

2023 m. kovo 31 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 103 straipsnio 5 dalimi ir 18 straipsnio 1 dalimi, Lietuvos Respublikos strateginio valdymo įstatymo 13 straipsnio 1 dalimi, Strateginio valdymo metodika, patvirtinta Lietuvos Respublikos Vyriausybės 2022 m. gruodžio 14 d. nutarimu Nr. 1264 „Dėl Lietuvos Respublikos Vyriausybės 2021 m. balandžio 28 d. nutarimo Nr. 292 „Dėl Lietuvos Respublikos strateginio valdymo įstatymo, Lietuvos Respublikos regioninės plėtros įstatymo 4 straipsnio 3 ir 5 dalių, 7 straipsnio 1 ir 4 dalių ir Lietuvos Respublikos biudžeto sandaros įstatymo 141 straipsnio 3 dalies įgyvendinimo“ pakeitimo“, Rokiškio rajono savivaldybės taryba nusprendžia:

1. Patvirtinti Rokiškio rajono savivaldybės strateginio planavimo organizavimo tvarkos aprašą (pridedama).

2. Pripažinti netekusiais galios Rokiškio rajono savivaldybės tarybos 2021 m. lapkričio 26 d. sprendimą Nr. TS-219 „Dėl Rokiškio rajono savivaldybės strateginio planavimo organizavimo tvarkos aprašo patvirtinimo“ ir Rokiškio rajono savivaldybės tarybos 2022 m. kovo 25 d. sprendimą Nr. TS-52 „Dėl Rokiškio rajono savivaldybės tarybos 2021 m. lapkričio 26 d. sprendimo Nr. TS-219 „Dėl Rokiškio rajono savivaldybės strateginio planavimo organizavimo tvarkos aprašo patvirtinimo“ dalinio pakeitimo“.

3. Nustatyti, kad šis sprendimas įsigalioja 2023 m. balandžio 1 d., o pradedamas taikyti, kai naujai išrinkta Rokiškio rajono savivaldybės taryba susirenka į pirmąjį posėdį.

4. Skelbti šį sprendimą Teisės aktų registre ir Rokiškio rajono savivaldybės interneto svetainėje.

Savivaldybės meras Ramūnas Godeliauskas

Agnė Grizevičiūtė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO RAJONO SAVIVALDYBĖS STRATEGINIO PLANAVIMO ORGANIZAVIMO TVARKOS APRAŠO PATVIRTINIMO**

**AIŠKINAMASIS RAŠTAS**

2023-03-15

Rokiškis

**Sprendimo projekto tikslai ir uždaviniai**

Tarybos sprendimo projektu siūloma patvirtinti Rokiškio rajono savivaldybės strateginio planavimo organizavimo tvarkos aprašą.

**Teisinio reguliavimo nuostatos.**

1. Lietuvos Respublikos vietos savivaldos įstatymas;
2. Lietuvos Respublikos strateginio valdymo įstatymas;
3. Strateginio valdymo metodika, patvirtinta Lietuvos Respublikos Vyriausybės 2022 m. gruodžio 14 d. nutarimu Nr. 1264 „Dėl Lietuvos Respublikos Vyriausybės 2021 m. balandžio 28 d. nutarimo Nr. 292 „Dėl Lietuvos Respublikos strateginio valdymo įstatymo, Lietuvos Respublikos regioninės plėtros įstatymo 4 straipsnio 3 ir 5 dalių, 7 straipsnio 1 ir 4 dalių ir Lietuvos Respublikos biudžeto sandaros įstatymo 141 straipsnio 3 dalies įgyvendinimo“ pakeitimo“;
4. Rokiškio rajono savivaldybės strateginio planavimo organizavimo tvarkos aprašas, patvirtintas Rokiškio rajono savivaldybės tarybos 2022 m. kovo 25 d. sprendimu Nr. TS-52 „Dėl Rokiškio rajono savivaldybės tarybos 2021 m. lapkričio 26 d. sprendimo Nr. TS-219 „Dėl Rokiškio rajono savivaldybės strateginio planavimo organizavimo tvarkos aprašo patvirtinimo“ dalinio pakeitimo“.

**Sprendimo projekto esmė.**

Rokiškio rajono savivaldybės strateginio planavimo organizavimo tvarkos aprašas, patvirtintas Rokiškio rajono savivaldybės tarybos 2022 m. kovo 25 d. sprendimu Nr. TS-52 „Dėl Rokiškio rajono savivaldybės tarybos 2021 m. lapkričio 26 d. sprendimo Nr. TS-219 „Dėl Rokiškio rajono savivaldybės strateginio planavimo organizavimo tvarkos aprašo patvirtinimo“ dalinio pakeitimo“.

Poreikis patvirtinti naują Rokiškio rajono savivaldybės strateginio planavimo organizavimo tvarkos aprašą (toliau – Aprašas) atsirado dėl pasikeitusio nacionalinio reglamentavimo teisės aktų: 2022 m. birželio 30 d. buvo priimtas LR Vietos savivaldos įstatymo pakeitimas (įsigalioja 2023 m. balandžio 1 d.), kuris keičia esamą vietos savivaldos modelį ir meras tampa vykdomąja institucija (taigi Savivaldybės meras, o nebe Savivaldybės administracijos direktorius organizuos savivaldybės strateginio planavimo procesą). Taip pat 2022 m. gruodžio 14 d. Lietuvos Respublikos Vyriausybė nutarimu Nr. 1264 „Dėl Lietuvos Respublikos Vyriausybės 2021 m. balandžio 28 d. nutarimo Nr. 292 „Dėl Lietuvos Respublikos strateginio valdymo įstatymo, Lietuvos Respublikos regioninės plėtros įstatymo 4 straipsnio 3 ir 5 dalių, 7 straipsnio 1 ir 4 dalių ir Lietuvos Respublikos biudžeto sandaros įstatymo 141 straipsnio 3 dalies įgyvendinimo pakeitimo, patvirtinta nauja Strateginio valdymo metodikos redakcija, kurioje įtvirtinti svarbūs strateginio planavimo organizavimo procedūrų pakeitimai, tokie kaip: strateginio plėtros plano, strateginio veiklos plano sudėtinės dalys dalys, patvirtinta strateginio veiklos plano forma, kurią rengiant strateginius veiklos planus bus privaloma naudoti savivaldybėms ir kiti.

Taip pat atsirado teisinio reglamentavimo pasikeitimų ir savivaldos lygmeniu – 2023 m. sausio 27 d. patvirtintas Rokiškio rajono savivaldybės strateginis plėtros planas iki 2030 m., o kartu ir nauja strateginio plėtros plano stebėsenos tvarka, kurios nuostatos turi būti integruotos į Aprašą.

Atsižvelgiant į aukščiau išdėstytų nacionalinių ir savivaldos lygmens teisės aktų pasikeitimus, būtina patvirtinti naują Rokiškio rajono savivaldybės strateginio planavimo organizavimo tvarkos aprašą.

**Laukiami rezultatai.** Priėmus sprendimą Rokiškio rajono savivaldybės strateginio planavimo sistemos teisinis reglamentavimas atitiks aktualaus nacionalinio reglamentavimo nuostatas.

**Finansavimo šaltiniai ir lėšų poreikis**. Sprendimui įgyvendinti lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Strateginio planavimo ir investicijų skyriaus Agnė Grizevičiūtė

vyr. specialistė